Best Theme Boat: Workplace Pride - Workplace Pride | Gays | Lesbians | Bisexuals | Transgenders | LGBT | at Work in Business
CALENDAR	06-08-2012: Best Theme Boat: Workplace Pride U.S. industry seeks duties on Canadian lumber, reignites dispute | Business | Reuters
November 25, 2016 / 8:17 PM / in 10 months Kameel – Monday Blues – Kameel se gebabbel
On Mei 13, 2019 Mei 13, 2019 By KameelIn Die Lewe
As ek nooit geweet het wat “Monday Blues” is nie….weet ek nou. Eenkeer ‘n jaar sit ek vir 7 weke vasgenael voor die televisie skerm om die IPL krieket te kyk. Ek lewe my totaal in met alles wat daar aangaan. Die atmosfeer wat die derduisende mense skep, die musiek, die kommentators se met tye lagwekkende kommentaar, en dan die krieketspelers vanaf hulle sportsdrag, en hulle “skills,” tot hulle menswees. Jy leer hulle op ‘n mate ken; met tye swel my hart van trots om dan weer te krimp van jammerte. En ja, soos dit maar met my is omvou my arms hulle in liefde. Ek sal verkies om neutraal te bly, en net die spel te geniet – beter vir my gesondheid – maar ek vind dit onmoontlik. Ek sal ook verkies dat die span wat ek gekies het met verloop van tyd uitval, sodat my stresvlak nie tydens die eindrondtes die hemele in skiet nie. Hierdie jaar was CSK my span en hulle druk deur tot die laaste toe. Gister was dit die finale. Ek sê nogal so ewe Saterdag vir Jay ek weet dis Moedersdag, maar vanaf 4 uur Sondagmiddag is ek nie beskikbaar nie. Ek kannie vir 7 weke krieket kyk en dan die eindstryd mis nie. “Famous last words” dis toe presies wat gebeur. Ons konnie opvangs kry nie. Ek het op my bed gelê en op my foontjie na Hauser se klassieke konsert in Zagreb gekyk…en geluister (Dis ‘n moet sien – dankie Vuurvliegie vir jou verwysing na hom toe.) Maar my hart was op ‘n krieketveld in Indië. So nou en dan het ek op my foon geloer na die telling….en net dit was stresvol genoeg. Op die einde het CSK met twee lopies verloor. So, die IPL is verby…ek kon die eindstryd nie kyk nie…en my span het net-net verloor….maar die lewe gaan voort!!
Vuurvliegie sê “Stap uit sonlig toe, uit die skaduwee. Sonneblom jou kop opwaarts. Voel warm lieflike liefde en genade.🌻
27 gedagtes oor “Kameel – Monday Blues”
“Stap uit sonlig toe, uit die skaduwee. Sonneblom jou kop opwaarts. Voel warm lieflike liefde en genade.🌻” Gaan maak so, liefdegroete.
Mei 13, 2019 om 12:39 nm	 Antwoord
Mei 13, 2019 om 6:28 nm	 Antwoord
So Vuurvliegie se raad vir die blues was spot on. Aan jou lê en dink gisteraand. Was rêgtig “down” en konnie aan die slaap raak nie. Dink toe aan jou wat met musiek en oorfone slaap. Weet nie watse oorfone jy gebruik nie…maar myne is met ‘n koord. 21 Liedjies later en die slaap ontwyk nogsteeds. Begin van vooraf luister en raak toe iewers aan die slaap, om twee uur wakker te word. Laat val foon toe ek hom op bedkassie wou sit, en dit maak Ken wakker. “Nee Hester” dink ek “hierdie oorfoon ding werk nie vir my nie.”
Mei 13, 2019 om 6:43 nm	 Antwoord
Haha, ek het ook al my foon laat val in die nag. Daar is net ‘n plankvloer tussen my en die een wat in die kamer onder my slaap. Hy was nie beïndruk nie. Ek gebruik eenvoudige Samsung selfoon oorfone – die soort wat mooi in die oorkanaal pas en met so ‘n spiespuntjie in jou selfoon gedruk word. Ek het bluetooth oorfone wat my seun vir my aangeskaf het wat om jou oorskulp clip, maar ek kom nie reg met hulle nie.
Mei 13, 2019 om 6:51 nm
Presies dieselfde oorfone. Sal maar weer probeer as die slaap ontwyk of anders moet ek slaappille kry.
Mei 13, 2019 om 6:57 nm
Jy moenie liedjies luister nie. Jy moet slaapmusiek luister. Sagte klassieke musiek of probeer die gregorian chants. As ek na liedjies luister, sing ek saam en slaap niks.
Mei 14, 2019 om 8:02 nm
Lag ek nou vir jou saamsingery. Ok, ek sal probeer….maar hopenlik slaap ek net. Ken is tot Saterdag weg. Glo my vry, Chanté se man gaan Sani to Sea ry en sy soek nog ‘n asem in die huis. Die erf hier loop ook leeg want skoonseun gaan ook Sani ry, en die seuns fietsresies in Bloemfontein. Nou waar is my ekstra asem? Kinders!!!
Mei 14, 2019 om 8:11 nm
Ag, los die soul – hulle moet hulle energie op iets spandeer. Een van die dae is hulle net so uitasem soos ons. Fietsry – ek sal nie tot by die kafee vorder nie, dan slaan ek dood neer van moegheid. En ek was nogal lief vir fietsry op my dae.
Bergfiets van alle dinge. Ek was net so lief vir fietsry….tussen die mielielande party dae net ‘n fiets gevat en by myself gaan ry. My kop sê ek kan nog…maar die lyf. 😎
Mei 14, 2019 om 8:22 nm
Ek het dit ook lank gevolg met my eie dream team maar dit het te erg geword.
Mei 13, 2019 om 7:18 nm	 Antwoord
Bedoelende stresvol of te lank aangehou?
Mei 13, 2019 om 7:42 nm	 Antwoord
Nee die groep het uitmekaar gespat Later was dit net ek en een vrou en sy het amper nooit haar span aangepas … toe was die pret weg.
Mei 14, 2019 om 7:23 nm
Dis jammer, dis so lekker om te sien hoe ontvou dinge.
Mei 14, 2019 om 7:26 nm
Ja dit was vir my baie lekker al het ek nie juis gewen het nie
Mei 17, 2019 om 7:10 nm
Kameel ek en my man is net so gek oor die IPL krieket en het na die eind wedstryd gekyk! CSK was ook my gunsteling span! Gisteraand het ek behoorlik ook die Monday blues gehad! Sal nou maar moet wag vir Tour de France 😀
Mei 14, 2019 om 11:06 vm	 Antwoord
Ag Aletta hoe lekker om iemand te kry wat verstaan. Ek wag ook nou vir die Tour de France 😄 Dis al tv wat ek kyk….en dan natuurlik elke vier jaar die World Cup Soccer.
Mei 14, 2019 om 12:40 nm	 Antwoord
Ha ha, ek ook! Kyk andersins nie sokker nie!
Mei 14, 2019 om 5:15 nm
Ek Sal bieg- ek is gladnie ‘n sport person nie. My PA het na alles gekyk, dinge om sport greel en ek het dit verpes van toe af. My lank gevat voor ek rustig kon saamsit met’ n boek terwyl wie – ook-wat-ook-al-doen- in – watter- sport-moontlik. Nou gaan my kindle saam, maar daar is baie wat jou passie deel Kameel, ek maak koffie/teee/wyn solank dat jy lekker Kan kyk op Rebusfontein 😉
Mei 14, 2019 om 4:20 nm	 Antwoord
Ons voel presies dieselfde oor ons pa’s uit ons kinderdae. Ek kyk tot vandag toe glad nie rugby, stoei, boks ens nie. Was nooit ‘n sportsliefhebber nie. Ons kinders was tieners toe Simon ‘n Griekse student vir ‘n paar maande by ons kom bly het. Hy stel ons toe voor aan die Wêreldbeker sokker. Daarna kyk ons elke vier jaar die sokker. ‘n Paar jaar gelede na Ken se aftrede het ons die IPL krieket begin kyk en op skoonseun se aanbeveling het ek die Tour de France gekyk. Dis al sport…en genoeg vir my vir ‘n jaar dankie. Kyk geen krieket of sokkerwedstryde buiten die wat ek genoem het nie.
Mei 14, 2019 om 4:59 nm	 Antwoord
Mei 14, 2019 om 5:03 nm
Presies hoe dit mos werk as dit iets is wat jy regtig wil kyk en dit werk nie uit nie. Jammer dat jy so ge-Monday Blues het. Gelukkig is dit verby en nou kan jy bietjie ontspan. Geniet what ever jy ook al doen.
Mei 15, 2019 om 12:50 vm	 Antwoord
Dankie Scrapy. Ja, gelukkig sit mens dit na so ‘n blou Maandag agter jou en gaan aan. Hoe is die weer in die poskaart?
Mei 15, 2019 om 6:49 vm	 Antwoord
Die weer hou nog redelik. Een of ander tyd sal dit begin ysig word. Hul het vanaand juis gese die Suiderlug(araura) gaan vanaand baie mooi wees. Lus en gryp my Rebusfontein sigeunerwa en gaan kyk bietjie die lug. Eintlik moet ek regtig n karavaan kry sodat ek en Trompie bietjie NZ kan deurreis.
Mei 15, 2019 om 10:34 vm
Jy het nog baie woema. Dink net aan karavaan sleep en gaan sit op my relaxer 😣 Wat het jy daar in ReBusfontein op die skinkbord langtafel toe gedra? Het jou deur kombuisvenster gesien. Baie nuuskierig om jou gaste te ontmoet!!!
Mei 15, 2019 om 10:39 vm
Jy moenie nog vra nie. Ek gaan More oggend my stuk skryf want my tyd het my klaar weer ingehaal. Ek sal moet wikkel om betyds te wees! Help nogal om 12 ure voor die tyd te wees.
Mei 15, 2019 om 10:50 vm
Sien darem die langtafel uitdaging gaan nog tot volgende week aan. Dink Hester kry ook nie haar draai nie. Maar skryf as jy kan…ek is nuuskierig. Ek hoop jy gaan ok wees met my gas 😂😂😂😂
Mei 15, 2019 om 11:02 vm
Gaan beslis probeer om te pos. Ek sal moet opvang om almal se ouens te ontmoet.
Mei 16, 2019 om 12:51 vm